ΦΡΙΧΤΑ ΣΚΑΝΔΑΛΩΔΗΣ ΚΑΙ ΒΑΝΑΥΣΑ ΛΑΜΠΕΡΗ
Επιτέλους συναντιόμαστε.
Χαίρω πολύ, Σο Α-ρι.
Ποια ακριβώς είστε;
Είναι πιο ωραίο από κοντά.
Οι φωτογραφίες που ανέβασες το αδικούν.
Δεν χρησιμοποιείς φίλτρα;
Είσαι πιο όμορφη απ' ό,τι στις φωτογραφίες.
Όταν συναντώ κάποιον του χώρου,
ξαφνιάζομαι γιατί είναι αλλιώς από κοντά.
Συγγνώμη. Ποια είστε;
Δεν με ξέρεις;
Δεν υπάρχει περίπτωση.
Γουάνγκ Ρο-λα.
Πρώτη φορά συναντιόμαστε από κοντά, σωστά;
Γουάνγκ Ρο-λα.
Τη θυμάστε;
Το πρώτο πράγμα που ανέφερα στη ζωντανή μετάδοση.
Ποια;
Η Γουάνγκ Ρο-λα.
Η Biniimom κι η Ρο-λα ξεκατινιάζονται!
Κουτσομπολιά, μυστικά, ψέματα.
Αυτοί οι προκλητικοί τίτλοι στα σόσιαλ και στο ίντερνετ
μας ιντριγκάρουν.
Είναι συναρπαστικό να τρυπώνεις στις κρυφές ζωές των άλλων.
Η ΑΛΗΘΕΙΑ ΤΟΥ ΠΛΟΥΤΟΥ
Κι όταν αποκαλύπτονται μυστικά για γνωστές ινφλουένσερ,
η περιέργειά μας μεγαλώνει πιο πολύ.
ΠΡΕΖΑΚΙ ΤΩΝ ΣΟΣΙΑΛ
Είναι και γαμώ.
Αλλά αυτές οι φήμες
μπορεί να τρομάζουν άλλους.
ΖΩΝΤΑΝΗ ΜΕΤΑΔΟΣΗ ΗΜΕΡΑ 6
Όπως και τα άτομα
στην ιστορία μου.
Η Τσε-χι;
Λιποθύμησε.
Η γαμημένη η σκρόφα!
Αρκετά δεν έχουμε; Τώρα βρήκε να μαστουρωθεί;
Μας ζορίζει και η ζωντανή μετάδοση.
Δεν είναι μόνο στα σόσιαλ.
Τη συζητούν σ' όλα τα φόρουμ και στο YouTube.
Γαμώτο.
Μάλιστα! Ένα άτομο που ξεμπρόστιασε η Σο Α-ρι.
Ναι, μια ινφλουένσερ.
Είμαι στο κατάστημα της Ο Μιν-χιε.
Βλέπετε;
Είναι κλειδωμένο.
Τι δηλώνει αυτή η σιωπή; Παραδοχή; Υπεκφυγή;
Λοιπόν,
μήπως είναι αλήθεια όσα αποκάλυψε η Σο Α-ρι;
Μήπως είναι ζωντανή η Σο Α-ρι, κι ας την είχαμε για νεκρή;
Αγάπη μου!
Αγάπη μου, τι κάνεις;
Άσε με!
Ηλίθιε, βλάκα.
Εσύ τι κάνεις;
Δεν βλέπεις τι τραβάω; Τώρα θυμήθηκες να έρθεις;
Δεν μπορώ να κάνω κάτι…
Τι είπες;
Αυτό έχεις να πεις;
Ας προσπαθήσουμε να ηρεμήσουμε…
Μην την ανοίγεις!
Μπορεί να τραβάνε βίντεο. Κι αν έρθει η Σο Α-ρι;
Είναι δυνατόν να ζει;
Πόσα θα αποκαλύψει ακόμα;
Δεν μπορεί. Τελείωσα έτσι και μιλήσει.
Μην ανησυχείς.
Έχουμε την Τεγκάνγκ. Ο Τζιν Τε-τζον θα μας προστατεύσει.
Έτσι ξεμπερδέψαμε με την Α-ρι παλιά.
Η ΤΕΓΚΑΝΓΚ ΜΠΛΕΓΜΕΝΗ ΜΕ ΝΑΡΚΩΤΙΚΑ; ΤΙ ΕΝΝΟΕΙ Η ΣΟ Α-ΡΙ;
Έχουμε κάποια εξέλιξη;
Δεν είναι όπως πρώτα.
Τα νέα κυκλοφορούν γρήγορα και το YouTube…
Ανάθεμά σε!
Να σου πω.
Τολμάς και μου λες κάτι τέτοιο;
Τι σε πληρώνω, τότε;
Συγγνώμη.
Θέλω να πω…
Είχε πεθάνει. Έτσι ήξερα.
Τότε, πώς γίνεται να συμβαίνει αυτό;
Έχετε περιέργεια;
Μάλλον γι' αυτό είστε εδώ και με παρακολουθείτε.
Μάλλον ακούσατε ότι μια ινφλουένσερ που θεωρούνταν νεκρή
επέστρεψε και κάνει σοκαριστικές αποκαλύψεις.
Είστε πάρα πολλοί.
Για να δείτε μια άγνωστη να λέει μια ιστορία που δεν σας αφορά.
Ανάθεμά σε!
Πώς γίνεται να μην έχεις βρει τη διεύθυνση IP;
Σου είπα να βρεις πού και γιατί το κάνει αυτό η Α-ρι!
Ξέρω. Ανυπομονείτε να μάθετε.
"Νόμιζα πως είχε πεθάνει. Είναι όντως ζωντανή;"
ΗΤΑΝ ΨΕΜΑ Ο ΘΑΝΑΤΟΣ;
"Μιλάει για απάτες, ψέματα, ναρκωτικά, μυστηριώδεις θανάτους.
Ποια είναι η αλήθεια;
Ποιος φταίει γι' αυτό;"
Έχετε μαζευτεί όλοι εδώ
για να μάθετε τις απαντήσεις.
Γιατί, όμως;
Γιατί θέλετε να τα μάθετε όλα αυτά;
Δεν έχει σημασία ο λόγος.
Αυτό ακριβώς χρειάζομαι.
Όλη αυτήν την προσοχή.
Μην ξεχάσω τα χάσταγκ.
Στο εξής,
θα τα διαλέγω από τα σχόλια.
Γιατί;
Για να σας κολακέψω.
"Διάβασε το μήνυμά μου; Με επέλεξε;"
Θα νιώσετε σημαντικοί.
Σωστά;
#Η_ΑΛΗΘΕΙΑ_ΚΕΡΔΙΖΕΙ #ΠΕΣ_ΤΟ_ΚΟΥΤΣΟΜΠΟΛΙΟ
Ναι. Σας έχω ακουστά, κυρία Γουάνγκ Ρο-Λα.
Μαλώσατε με την Biniimom, σωστά;
-Στις Γκαμπίν. -"Μάλωσα";
Ούτε καν.
Απλώς αποκάλυψα την αλήθεια
και τιμώρησα την Biniimom.
Στην ουσία, αποκατέστησα τη δικαιοσύνη.
Πρόσεξες ότι η Biniimom εξαφανίστηκε από τότε;
Έμαθα ότι τη χώρισε κι ο άντρας της.
Είναι απένταρη.
Πούλησε όλες τις Hermès που είχε.
Γιατί μου τα λέτε όλα αυτά;
Εγώ το βρίσκω πολύ ικανοποιητικό.
Θα σου πω όλα όσα έγιναν. Έλα, κάτσε.
Τότε, η Λέσχη Γκαμπίν… Ήταν τελείως…
Όχι, σταθείτε.
Δεν θέλω να μάθω.
Έχουμε κλείσει,
οπότε αν είστε πελάτισσα, να έρθετε…
Τι εννοείς "πελάτισσα";
Ήρθα να σε βοηθήσω, Α-ρι.
Σε παρακολουθώ τόσο καιρό.
Ήθελα το καλύτερο για σένα, σε θαυμάζω.
Πρέπει να πετύχεις. Αυτό είναι το δίκαιο.
Αλήθεια σου λέω. Ήρθα να σε βοηθήσω.
Σε θαυμάζω.
Είσαι πολύ ικανή…
Πρέπει να γίνεις επιτυχημένη.
Ποια είσαι;
Μήπως είσαι
η bbbfamous;
Τι είναι αυτό;
Κύριε Χαν…
Πρέπει να μιλήσουμε.
Περίμενε έξω.
Ήρθες τέτοια ώρα; Ας μου τηλεφωνούσες.
ΠΡΕΖΑΚΙΑ ΜΕ ΕΞΟΥΣΙΑ
Τόσο απρόσεχτος ήσουν πάντα;
Άφησες κάτι μισοτελειωμένο.
Ένας άνθρωπος πέθανε από αμέλεια.
Εγώ τον σκότωσα;
Ατύχημα ήταν.
Κι εσύ το έκανες έγκλημα.
Λοιπόν.
Πες τι θέλεις.
Να παρέμβεις; Να με απειλήσεις;
Πες την αλήθεια.
Πριν πάθουν κι άλλοι κακό.
Άρα με απειλείς.
Ποιος σ' έστειλε;
-Η Σο Α-ρι; -Τε-τζον!
Τζουν-κιουνγκ.
Άκου τι θα σου πω.
Προσγειώσου λίγο.
Αν το βάλει σκοπό η Τεγκάνγκ,
θα τα βάλει και μ' εσένα και με την εταιρεία σου.
Εμπρός.
Εγώ σε προειδοποίησα, εσύ με απειλείς.
Καλώς. Θα γίνει μεγάλο πανηγύρι.
Εγώ εναντίον εσένα.
Κάποιος δεν θα τη βγάλει καθαρή.
Ποια; Η Γουάνγκ Ρο-λα;
Μου είχες πει κάτι για έναν καβγά.
Στα σόσιαλ.
Για την Biniimom και τη Γουάνγκ Ρο-λα;
Τι ακριβώς είχε γίνει;
Η Γουάνγκ Ρο-λα…
Τι άνθρωπος είναι;
Στην αρχή, ήταν πιστή πελάτισσα της Biniimom.
Αγόραζε με τη σέσουλα τα προϊόντα της κι έγιναν φίλες.
Απίστευτο! Ρο-λα, πάλι εδώ;
Θέλω ν' αγοράσω δώρα.
Έφερα και βαλίτσα.
Θα κουράστηκες να τη σέρνεις.
Έλα μέσα.
-Θέλεις βοήθεια; -Όχι, ευχαριστώ.
Η Biniimom την έβαλε στις Γκαμπίν.
Η Ρο-λα. Θα την έχετε δει στο προφίλ μου.
Τιμή μου που σας γνωρίζω.
Έμοιαζε πλούσια εκ πρώτης όψεως.
Αλλά μετά, κάτι συνέβη.
Τι συνέβη;
Η Γουάνγκ Ρο-λα δεν ήταν στ' αλήθεια πλούσια.
Δανεικά ήταν όλα τα αξεσουάρ της.
Όταν το έμαθε η Biniimom…
Δεν περίμενα να έρθεις χωρίς να μου τηλεφωνήσεις.
Μιας και δεν με καλείς ποτέ…
Ρο-λα, βλέπω ότι έχεις πολύ μινιμαλιστικό στιλ.
Κι όλα αυτά που ποστάρεις;
Στο δωμάτιό σου;
Ναι, δεν χρησιμοποιώ συχνά το σαλόνι.
Μου κάνεις ένα τσάι;
Ναι, αμέσως.
Τι στο…
Δεν το πιστεύω.
Τράβηξε βίντεο το σπίτι χωρίς να της το πει;
Ναι, και πού 'σαι ακόμα.
Τόσο απεγνωσμένη ήσουν;
Είσαι απατεώνισσα.
Ξέρετε ποια μένει εδώ;
Απατεώνισσα.
Κόψε το θέατρο.
Η Ρο-λα πόσταρε τη συνομιλία της με την Biniimom,
όταν έθαβε τις Γκαμπίν.
Στο τέλος, πήραν κι οι δύο πόδι.
Πολλή πλάκα, έτσι;
Τραγική η Ρο-λα. Όλο φιγούρα, αλλά δεν είχε τίποτα.
Οι ινφλουένσερ νοιάζονται μόνο για τη μόστρα.
Θέλουν να κάνουν τις πλούσιες.
Μισιούνται, η μία σκάβει τον λάκκο της άλλης.
Είναι τρομακτικό.
Μάλλον έτσι κάνουν όνομα σ' αυτόν τον χώρο.
-Α-ρι! -Η Άντζελα ήταν συνοδός;
Έτσι δεν πλούτισες;
Πούλησες εσένα, το σώμα σου,
μπήκες στην τηλεόραση για να φτάσεις εδώ!
Κι εγώ το ίδιο έκανα.
Κι εγώ το έκανα.
Το είδες; Τρομακτικό, έτσι;
Η σκρόφα η Α-ρι τα έκανε όλα πίσω από την πλάτη μας.
Τρέμουν τα χέρια μου.
Μα ποια είναι;
Λέει ότι έχει κι άλλα.
Έχει μηνύματα της Σο Α-ρι.
Να τα πούμε από κοντά.
Σι-χιον, δεν σε περίμενα.
Τι κάνεις;
Όχι κινητά προς το παρόν.
Ούτε σόσιαλ. Κατάλαβες;
Τι πράγμα;
Δεν έμαθες τα χθεσινά.
Τις συνέπειες των πράξεών σου!
Δεν έγινε τίποτα στην κλινική; Δεν ήρθε καν η αστυνομία;
Ναι, ακριβώς.
Δεν καταλαβαίνω. Έκαναν ναρκωτικά και κάποιος πέθανε.
Λένε ψέματα οι φήμες.
Τι;
Μιν-χιε, δεν φαντάζεσαι πόσο τρόμαξα.
Κατατρόμαξα.
Αλλά ήταν όλα ψέματα. Παραμύθια.
Γι' αυτό τα φόρουμ διέγραψαν τις δημοσιεύσεις.
Θα πιάσουν και αυτόν που τα δημοσίευσε και όσους τα κοινοποίησαν.
Ο Τζιν Τε-τζον είναι έξαλλος.
Πώς ξέρουν ότι είναι ψέματα;
Κανέναν δεν θα πιάσουν.
Δηλαδή, τα πιστεύεις;
Είναι παράλογο…
Μιν-χιε, πού πας;
Μιν-χιε!
Αγάπη μου, το ψάχνεις; Πώς πήγε;
Ο Γιονγκ-τε δεν απαντούσε,
οπότε πήγα απ' το κλαμπ.
Έλειπε σήμερα.
Και λοιπόν;
Τι εννοείς; Θα του μιλήσω αργότερα.
Είσαι βλάκας! Πλάκα μου κάνεις;
Άχυρα έχεις στον εγκέφαλο;
Σβήνουν τις δημοσιεύσεις μου.
Ανακατεύτηκε η Τεγκάνγκ.
Ήθελα να δώσω ένα μάθημα σε Α-ρι και Τσε-χι,
αλλά εμένα στριμώχνουν τώρα.
Μπορεί να με σκοτώσουν.
-Το τακτοποίησες; -Μάλιστα.
Τα δώσαμε στην αδερφή του πεθαμένου.
Ξοδέψατε πολλά.
Το 'πιασε το νόημα;
Τα λεφτά ήταν πολλά.
Αν κάνουν καμιά βλακεία, θα το πληρώσουν.
Αυτοί το δημοσίευσαν;
Το αρνούνταν κατηγορηματικά. Έλεγαν πως δεν το έκαναν αυτοί.
Ποιος το διέρρευσε, τότε;
Η Σο Α-ρι.
Ερευνήστε την. Μάθετε τι σχεδιάζει.
Κάθε λεπτομέρεια.
Κυρία Σο.
Κυρία Σο!
Πώς να κάνουμε την παραγγελία;
Ας…
Ας δούμε το πρόγραμμα πρώτα.
Μάλιστα.
Α-ρι.
Ώρα να πηγαίνουμε.
Εντάξει. Πάω να ετοιμαστώ.
Καλό δρόμο.
Αυτό την απασχολούσε.
Οι δημοσιεύσεις στα φόρουμ.
Τα διάβασες; Για το πάρτι με τα ναρκωτικά;
Είπαν ότι κάποιος πέθανε.
Αποκλείεται. Ψέματα θα λένε.
Τα έσβησαν αμέσως.
Ποια φόρουμ;
Για την Α-ρι λένε;
Όχι.
Έρχεται η Τζανγκ Γουέι.
Εδώ κοίτα!
Εδώ πέρα!
Είσαι θεά!
Γεια.
Κυρία Γουέι, είμαι η Σο Α-ρι. Ευχαριστώ που ήρθατε.
Πρέπει να δει το εργοστάσιο πριν τη ζωντανή μετάδοση.
Δουλεύουμε 24 ώρες το 24ώρο για να είμαστε έτοιμοι.
Είναι άριστα υφάσματα απ' την Τουρκία.
Όλα τα προϊόντα μας έχουν κορυφαία ποιότητα.
Γίνεται να πουλήσουμε ένα εκατομμύριο κομμάτια;
Αυτά είναι πάρα πολλά.
Ναι, φυσικά.
Θα βάλω τα δυνατά μου.
Της φαίνεται καλή ιδέα.
-Γεια. -Γεια.
Χαίρω πολύ.
Ο πρόεδρος της The Hue;
-Ναι. Χαν Τζουν-Κιουνγκ. -Χαίρω πολύ.
Τι κάνεις εδώ;
Είμαστε εδώ ως συνέταιροι της Ari.&.
Τι; Ένα εκατομμύριο;
Μόλις τηλεφώνησε ο Γκιονγκ-μπε και μου το είπε.
Θα σπάσουν τα τηλέφωνα, μαμά.
Δεν μπορώ ούτε να το φανταστώ!
Η Α-ρι θα κατακτήσει και την αγορά της Κίνας.
Μα θα πωληθούν;
Θα έχουμε θέμα αν μας μείνουν.
Να μην πωληθούν;
Ναι, να είμαστε πιο προσεκτικοί.
Κυκλοφορούν φήμες για την Α-ρι.
Τι φήμες;
Αρκετά σε ανέχτηκα. Τι είναι αυτά που λες;
Ακούσατε κι εσείς τους υπαλλήλους, κυρία Λι.
Τα φόρουμ λένε…
Ακριβώς.
Ούτε αυτοί δεν το πιστεύουν. Είναι συκοφαντίες.
Γιατί γρουσουζεύεις την επιτυχία μας;
Μήπως ζηλεύεις τη δόξα της Α-ρι;
Κυρία Λι, πώς μπορείτε να το λέτε;
Και μιας και μιλάμε ανοιχτά, να σου πω και κάτι άλλο.
Αρκετά έχω κάνει τα στραβά μάτια.
Ξέρω ότι χρησιμοποιείς το όνομα της Α-ρι.
Κυρία Λι! Τι εννοείτε;
Τη χρησιμοποιώ; Με προσβάλλετε!
Σε προσβάλλω;
Άκου, μικρή.
Σε πληρώνουμε και βγάζεις κι άλλα κάτω απ' το τραπέζι.
Γιατί προσβάλλεσαι;
Η Α-ρι μπορεί να μην ελέγχει τον λογαριασμό σου,
αλλά εγώ ξέρω τι κάνεις.
Για σύνελθε, σε παρακαλώ.
Δεν έγινες Α-ρι επειδή δουλεύεις για εκείνη.
Μάθε πού ανήκεις.
Αυτό παραπάει.
Τι λάθος έκανα;
Έχω κοπιάσει πολύ.
Και για την Α-ρι και για την εταιρεία.
Τζονγκ-σουν!
Μαμά, τι σ' έπιασε;
Τι έκανα;
Είπα αυτό που έπρεπε ν' ακούσει.
Δεν καταφέρνεις κάτι έτσι.
Δεν αποφασίστηκε;
Συγκεντρώσου στο μάρκετινγκ.
Αναρωτιόμουν
αν τα αξίζω όλα αυτά.
Το ότι έχω φτάσει ως εδώ,
αυτήν την ευκαιρία.
Ίσως να μην τα άξιζα
ποτέ όλα αυτά.
Για το συμβάν το λες;
Ποιο συμβάν;
Μάλλον δεν ξέρεις.
Τι εννοείς; Τι έγινε;
ΠΙΣΤΟΠΟΙΗΤΙΚΟ ΘΑΝΑΤΟΥ
ΟΝΟΜΑ: ΚΙΜ ΚΟΥΑΝΓΚ-ΧΟ ΠΛΑΣΤΙΚΕΣ ΚΙΜ ΜΙΝ-ΤΣΑΝ
Κυρία.
Αυτό που σου ζήτησα;
Ναι, το έκανα, αλλά ο κύριος Τζιν…
Σ' ευχαριστώ. Μπορείς να φύγεις.
Νωρίς γύρισες.
Τι είναι αυτά;
Συνέτισα την Τσε-χι.
Ευθύνη μου είναι, άλλωστε.
Σε ρώτησα τι κάνεις!
Δεν αντέχω ούτε να σε βλέπω.
Σι-χιον.
Σι-χιον…
Πέθανε άνθρωπος!
Προσπάθησες να το κρύψεις. Από μένα!
Δεν αντέχω
να είμαι στον ίδιο χώρο μαζί σου.
Και τι έπρεπε να κάνω;
Να τον πάω στα χέρια στο νοσοκομείο;
Και ν' αφήσω να λένε την αδερφή μου πρεζόνι;
Έκανα ό,τι μπορούσα.
Μην τα ρίχνεις στην Τσε-χι.
Εσύ δεν ήθελες να μπλέξεις σε σκάνδαλο!
Οι επιλογές σου…
οδήγησαν σ' αυτό.
Ένας άνθρωπος πέθανε. Εξαιτίας σου!
Τι διάολο;
Σαν ν' ακούω τον Τζουν-κιουνγκ.
Συναντηθήκατε;
Αυτός σ' το έδωσε;
Τι σημασία έχει αυτό;
Μήπως βρεθήκατε
και θυμηθήκατε τα παλιά;
Αγάπη μου.
Όλο μιλάς για τον Χαν Τζουν-κιουνγκ.
Σι-χιον.
Φέρθηκες απρόσεχτα.
Ο γάμος είναι επιχείρηση.
Οι επιχειρήσεις έχουν κανόνες.
Τι θέλεις να πεις;
Πρέπει να σ' το κάνω λιανά;
Πιστεύεις όντως
ότι σε παντρεύτηκα χωρίς να ξέρω;
Να πάρει η ευχή.
Έπρεπε να είναι ο Τζουν-κιουνγκ;
Αυτός ο μπάσταρδος;
Γιατί;
ΣΟ Α-ΡΙ
Α-ρι.
Άρα ήταν όλα αλήθεια.
Ευχόμουν να είναι ψέμα…
Δεν φταις ούτε φέρεις ευθύνη για ό,τι έγινε.
Μη νιώθεις τύψεις.
Σι-χιον…
Ο άντρας και τα πεθερικά μου φταίνε.
Εγώ θα το τακτοποιήσω.
Ήμουν κι εγώ εκεί.
Το ξέρεις, αν είχα καλέσει…
Εγώ σε έπεισα.
Σου είπα ότι όλα θα πάνε καλά.
Μην ανακατευτείς. Σ' εκλιπαρώ.
Αν γίνει κάτι, θα μπλέξεις κι εσύ.
Πώς θα το τακτοποιήσεις;
-Α-ρι… -Ανασταίνεις νεκρούς;
Θα τα κουκουλώσεις.
Λες και δεν έγινε αυτό που έγινε.
Θα χάσεις όσα έχεις καταφέρει να αποκτήσεις.
Δεν σε πειράζει;
Έχεις δει πώς είναι αυτός ο κόσμος.
Εδώ ανήκεις κι εσύ πια.
Ακριβώς.
Α-ρι, μην κάνεις τίποτα.
Δεν μπορείς, άλλωστε.
ΑΝΟΙΚΤΟ
Ακριβώς, αυτά τα ένζυμα είναι πολύ της μόδας.
Ξέρετε τη φίλη μου την Α-ρι.
Πώς λέτε να διατηρεί τη γραμμή της;
Αυτά τα ένζυμα παίρνει κάθε μέρα.
Γιουν Τζονγκ-σουν, τι κάνεις;
Εδώ είσαι ακόμα;
Νόμιζα ότι πήγες σπίτι.
Πουλούσες τα ένζυμα στο Instagram;
Που αρνήθηκα να διαφημίσω;
Α-ρι, είναι…
Είναι κρίμα να πάνε χαμένα. Θα βγάζαμε πολλά λεφτά.
Οπότε, εγώ…
Τα πούλησες πίσω απ' την πλάτη μου;
Όχι κι εσύ, Γιουν Τζονγκ-σουν. Δεν ήσουν έτσι παλιά.
Θυμάσαι τι είπες για τη Ρο-λα;
Κάνεις κι εσύ τα ίδια;
Ακριβώς τα ίδια;
Τι εννοείς, δηλαδή;
Πρέπει να παραμείνω άγνωστη;
Επειδή δεν είμαι η Σο Α-ρι;
Κι η μαμά σου μου είπε ότι δεν είμαι εσύ.
Να μάθω πού ανήκω.
Ήθελα να κερδίσω κάτι απ' τη διάσημη φίλη μου,
οπότε είπα το όνομά σου.
Τόσο μεγάλο έγκλημα είναι;
Έχω τόσο λίγα που προσποιήθηκα ότι έχω κάτι.
Έγκλημα έκανα;
Τζονγκ-σουν…
Συγγνώμη που φέρθηκα ανάρμοστα.
Θα τα επιστρέψω.
Α-ρι,
ούτε εσύ είσαι καλύτερη.
Τα ίδια κάνεις.
Έγινες σαν τις ινφλουένσερ που κατέκρινες.
Με καλέσατε;
Τι ώρα είναι το σόου της Α-ρι και της Τζανγκ;
Στις τρεις. Αρχίζει σε λίγο.
Θα το παρακολουθήσει η ομάδα μάρκετινγκ.
Α-ρι.
Το βλογκ μας έχει πολλές προβολές.
Θα σπάσουμε ρεκόρ σήμερα.
Να σου πω.
Πού είναι η Τζονγκ-σουν; Πνιγόμαστε.
-Ντου-σονγκ, πάρ' την. -Εντάξει.
Όχι, άσ' τη, μαμά.
Της έδωσα ρεπό. Ήταν κουρασμένη.
Από τι κουράστηκε;
Μαμά.
Τι θες;
Με συγχωρείτε.
Είμαστε κλειστά λόγω βιντεοσκόπησης.
Δεν ήρθα να ψωνίσω.
Είναι εδώ κάποια Σο Α-ρι;
Επιθεωρητής Τζανγκ Χιον-σου απ' το Ντονγκμπού.
Ευχαριστώ που με δεχτήκατε.
Σας ξέρω. Έχουμε γνωριστεί.
Για μια σεξουαλική παρενόχληση.
Άρα με θυμάστε, κα Σο Α-ρι.
Με τον κύριο Χαν Τζουν-κιουνγκ.
Το διευθετήσατε;
Ναι, παρεξήγηση ήταν.
Γιατί θέλατε να με δείτε;
Κοιτάξτε.
Έγινε μια καταγγελία και θέλω να σας κάνω ερωτήσεις.
Κατήγγειλαν ότι κάποιος πέθανε.
Είναι πιθανό να πρόκειται για χρήση ναρκωτικών και ανθρωποκτονία.
Γνωρίζετε κάτι;
Έμαθα ότι κυκλοφορεί ως φήμη σε διάφορα φόρουμ.
Δεν είμαι σίγουρη.
Δεν ξέρουμε αν αληθεύει.
Ρωτάμε για να βεβαιωθούμε.
Πήγατε πρόσφατα στο κλαμπ Aragon;
Α-ρι!
Τι κάνεις; Πρέπει να φύγουμε.
Σε λίγο θα έρθει η Τζανγκ Γουέι. Τελείωνε!
Α-ρι!
Εκείνη τη στιγμή
θυμάμαι ως τώρα πιο έντονα.
Την επιλογή
που έκανα τότε.
Οι πωλήσεις…
Τώρα αρχίζει να με πιάνει το άγχος.
Δεν το πιστεύω.
-Κύριε Παρκ! -Γεια σας.
Α-ρι, έχουμε ένα εκατομμύριο κομμάτια. Είναι έτοιμα για αποστολή.
Έχω τέλειο προαίσθημα!
Δεν το πιστεύω!
Τέλειο το σκηνικό. Της αρέσει πολύ.
Ευχαριστούμε πολύ. Είσαι πανέμορφη!
Ευχαριστώ.
Αρχίζουμε σε δέκα λεπτά!
Α-ρι.
Τι πιστεύετε;
Τι πιστεύετε ότι έπρεπε να είχα κάνει;
Είμαι η Σο Α-ρι της Ari.&. Φτιάχνουμε ρούχα και καλλυντικά.
Χαίρομαι πολύ που κάνω αυτήν την παρουσίαση
με την Τζανγκ Γουέι.
Σήμερα είναι
η πιο συναρπαστική και αγωνιώδης μέρα της ζωής μου.
Έχει 20.000 θεατές με το που ξεκίνησε.
Κι αυξάνονται.
Έχουμε 50.000.
Από δω η Τζανγκ Γουέι, που όλοι σας γνωρίζετε.
Είμαι η Τζανγκ Γουέι απ' την Κίνα.
Είναι τιμή μου που είμαι εδώ σήμερα.
Ελπίζω να σας αρέσουν τα προϊόντα μας.
Τι γελοιότητες.
Σο Α-ρι,
λες να κάτσω με σταυρωμένα χέρια
ενώ εσύ κάνεις επιτυχίες;
-Γεια σας. -Η Άντζελα;
Μέσα.
Σου είπα ότι πονάω εκεί. Με το μαλακό.
Πάντα μου λέτε να το πιέζω.
Όχι σήμερα, είπα.
Δεν το ήξερα. Δεν το είπατε.
Μου αντιμίλησες;
Για πες. Πώς σε λένε;
Έχω χορηγίες εδώ.
Συγγνώμη.
Να σου πω!
Βρήκες ώρα για μασάζ;
Τι κάνεις εδώ;
Κοίτα τις μαλακίες που κάνει η Σο Α-ρι.
Τα Ari.& φοριούνται παντού στην Κορέα.
Ξεπεράσαμε τους 200.000 θεατές. Νέο ρεκόρ.
Ας δούμε τα προϊόντα.
Κυρία Σο, περιγράψτε τα.
Φτάνει με τους θεατές. Πώς πάμε από πωλήσεις;
Τι είναι αυτό;
Πώς πάει; Ξεπουλάμε;
-Βασικά… -Τι έγινε;
Τι τρέχει;
Τα νούμερα δεν ανεβαίνουν.
-Ποια νούμερα; -Οι πωλήσεις.
Κόλλησαν στις 50.000.
Μα τι λες;
Αφού οι θεατές αυξάνονται.
Πλησιάζουμε συνολικά τους 300.000 σε Κορέα και Κίνα.
Χάλασε το σύστημα;
-Κάτι θα συμβαίνει. -Όχι!
Έλεγξέ το πάλι.
Προσέχουμε πολύ τις λεπτομέρειες και τα σχέδια.
Στη σημερινή παρουσίαση,
σας προσφέρουμε τα μοναδικά προϊόντα μας
σε ξεχωριστές τιμές.
Πόσα σύνολα;
Ορίστε;
Μα πώς;
Δεν αυξάνονται;
Όχι, έχουν ένα εκατομμύριο κομμάτια,
αλλά 50.000 παραγγελίες.
Έχουν σταματήσει εκεί.
Προσωπική μου πρόταση
είναι αυτό το σακάκι.
Διατίθεται σε μαύρο, σκούρο και ανοιχτό μπλε
και τα έχουμε εδώ σήμερα.
Δημιουργήστε ένα κομψό λουκ με αυτό το μαντήλι…
Με συγχωρείτε, κα Σο.
Λέει ότι δεν μπορεί να συνεχίσει.
Ορίστε;
Φεύγετε;
Τελείωσε, σωστά;
Δεν μπορείς να συνεχίσεις;
Τι εννοείς;
Απίστευτο!
Ξεπουλήσαμε! Έφυγαν όλα!
Τι είπες;
Δεν το πιστεύω!
Ξεπουλήσαμε;
Ναι. Συγχαρητήρια, Α-ρι.
Γι' αυτό δεν μπορούμε να συνεχίσουμε.
Απίστευτο αυτό που συνέβη.
Η ιστοσελίδα έπεσε προς στιγμήν
λόγω των πωλήσεων.
Όλα τα κομμάτια πωλήθηκαν μέσα σε πέντε λεπτά,
χωρίς να έχουμε ιδέα.
Πρώτη φορά μου συμβαίνει.
Συγχαρητήρια!
Α-ρι, εσύ τα κατάφερες.
Ολομόναχη!
Πουλήθηκαν όλα! Σε κλάσματα του δευτερολέπτου!
ΣΥΡΕΤΕ ΓΙΑ ΑΠΕΝΕΡΓΟΠΟΙΗΣΗ
Πρόταση για συνεργασία από την Τζανγκ Γουέι.
ΕΜΠΟΡΙΚΕΣ ΠΡΟΤΑΣΕΙΣ
Μάλλον χάρη στην πρόσφατη επιτυχία μας.
Δεχόμαστε καταιγισμό προτάσεων.
Το συζητήσατε με την Α-ρι;
Βασικά, δεν μπορώ να τη βρω.
Την Α-ρι;
Ναι. Δείχνει ότι είναι κλειστό.
Κι εσείς την ψάχνετε, κύριε Χαν;
Ήρθατε, τελικά.
Ναι.
Σας το είπα, άλλωστε.
Είναι αλήθεια.
Το σκέφτηκα δεκάδες,
ή μάλλον, χιλιάδες φορές.
Κι αν είχα σταματήσει εκεί;
Αν το είχα κάνει,
τίποτα απ' αυτά δεν θα είχε συμβεί;
Θα σας πω.
Εκείνη τη μέρα,
στις 15 Φεβρουαρίου, πήγα στο Aragon.
Στο κλαμπ…
υπήρχαν ναρκωτικά.
Είχατε δίκιο.
Έγινε ένα ατύχημα εκείνη τη μέρα.
Υποτιτλισμός: Κατερίνα Περδικάκη